Vabariigi Valitsuse määruse eelnõu,,2027 aasta riikliku vanaduspensioni kehtestamine“

ARVAMUS

Seletuskirja mõjuanalüüsis on viidatud rahandusministeeriumi prognoosile aastaks 2070. Olen näinud rahandusministeeriumi teist prognoosi kah aastaks 2070. Nimelt selle prognoosi järgi oleks siis keskmine palk 11000 eurot. Mis me selle teadmisega peaks tegema. Nagu saaks need prognoosid olla mingiks adekvaatseks informatsiooniks otsuste tegemisel?

Nimetatud eelnõu seadustamisel on suur sotsiaalne mõju. Selle otsuse tulemusel suureneb inimeste hulk, kes vanemaealiste diskrimineerimise tõttu tööturul(üldiselt kõigile teada), ei leia tööd ja ei ole veel ka pensionieas. Suureneb surve eelpensionile jäämiseks, samuti ka sotsiaaltoetuste vajadus. Eesti pensionärid on teatavasti paari viimase aasta andmetel kõige vaesemad Euroopa Liidus. Meie pensionäride vaesus ajab meid tööle nii ehk teisiti, kui meid vaid tööle võetaks. 25 % pensionäridest töötab juba praegu, et ots-otsaga kokku tulla. Missugune, võiks olla maksimaalne arv töötavaid pensionäre(võttes arvesse ka tervislikku seisundit) raske öelda.

Kui võetaks ette midagi vanemaealiste diskrimineerimise suhtes tööturul, paindliku täiendusõppe korraldamiseks piisavas mahus, siis oleks eeldusi pensioniea teema käsitlemiseks. Praegu aga vaadeldavas perspektiivis, neid ei näe.

Pensioniea tõstmine praegustes tingimustes nii lühikeses perspektiivis oleks lubamatu ja survestaks inimesi jääma eelpensionile, mis tekitaks vaesust juurde.

Andres Ergma

juhatuse esimees

Eesti Pensionäride Ühenduste Liit